ราชกิจจาฯ ประกาศ หน้ากากอนามัย-เจลล้างมือ เป็นสินค้าควบคุม
วันนี้ (5 ก.พ.2563) เผยแพร่ประกาศคณะกรรมการกลางว่าด้วยราคาสินค้าและบริการฉบับที่1 พ.ศ.2563เรื่อง การกำหนดสินค้าควบคุมเพิ่มเติมตามที่คณะกรรมการกลางว่าด้วยราคาสินค้าและบริการ ด้วยความเห็นชอบของคณะรัฐมนตรีได้ออกประกาศคณะกรรมการกลางว่าด้วยราคาสินค้าและบริการ ฉบับที่ 53 พ.ศ. 2562 เรื่องการกำหนดสินค้าและบริการควบคุม ลงวันที่3 ก.ค. พ.ศ.2562 กำหนดสินค้าควบคุม46 รายการ และบริการควบคุม6 รายการไปแล้วนั้นโดยที่คณะกรรมการกลางว่าด้วยราคาสินค้าและบริการ ได้พิจารณาแล้ว เห็นว่าสถานการณ์และภาวะเศรษฐกิจในขณะนี้จำเป็นจะต้องเพิ่มเติมการกำหนดสินค้าควบคุม เพื่อดูแลป้องกันการกำหนดราคาซื้อ ราคาจำหน่าย หรือการกำหนดเงื่อนไขและวิธีปฏิบัติทางการค้าอันไม่เป็นธรรมอาศัยอำนาจตามความในมาตรา 9 (1) และมาตรา 24 แห่งพระราชบัญญัติว่าด้วยราคาสินค้าและบริการ พ.ศ.2542 คณะกรรมการกลางว่าด้วยราคาสินค้าและบริการด้วยความเห็นชอบของคณะรัฐมนตรี จึงออกประกาศ ดังต่อไปนี้ข้อ1 ประกาศฉบับนี้ให้ใช้บังคับเป็นระยะเวลาหนึ่งปี ตั้งแต่วันประกาศในราชกิจจานุเบกษาเป็นต้นไป เว้นแต่จะมีการออกประกาศใหม่ข้อ2 ให้สินค้าดังต่อไปนี้ เป็นสินค้าควบคุม(1) หน้ากากอนามัย(2) ใยสังเคราะห์ Polypropylene(Spunbond) เพื่อใช้ในการผลิตหน้ากากอนามัย(3) ผลิตภัณฑ์ที่มีแอลกอฮอล์เป็นส่วนประกอบเพื่อสุขอนามัยสำหรับมือ(4) เศษกระดาษ และกระดาษที่นำกลับมาใช้ได้อีกประกาศณ วันที่4 กุมภาพันธ์ พ.ศ.2563จุรินทร์ ลักษณวิศิษฏ์รัฐมนตรีว่าการกระทรวงพาณิชย์ประธานคณะกรรมการกลางว่าด้วยราคาสินค้าและบริการ
ราชกิจจานุเบกษา เผยแพร่ประกาศคณะกรรมการกลางว่าด้วยราคาสินค้าและบริการ ประกาศให้ หน้ากากอนามัยและผลิตภัณฑ์ที่มีแอลกอฮอล์เป็นส่วนประกอบเพื่อสุขอนามัยสำหรับมือ เป็นสินค้าควบคุม
ไวรัสโคโรนา,ไวรัสโคโรนาสายพันธุ์ใหม่,จีน,ไวรัสโคโรนาสายพันธุ์ใหม่2019,อู่ฮั่น,ThaiPBS,WUHAN,ปอดอักเสบ